Komisijos sprendimas
2004 m. kovo 17 d.
iš dalies pakeičiantis Sprendimo 1999/813/EB, nustatančio specialius reikalavimus, reglamentuojančius Vietnamo Socialistinės Respublikos kilmės žuvininkystės produktų importą, dalį, susijusią su kompetentingos institucijos pavadinimu ir pavyzdiniu sveikatos sertifikatu
(pranešta dokumentu Nr. C(2004) 825)
(tekstas svarbus EEE)
(2004/267/EB)
europos bendrijų komisija,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], ypač į jos 11 straipsnio 1 dalį,
kadangi:
(1) Komisijos sprendime 1999/813/EB [2] Žuvininkystės ministerijos Nacionalinis žuvininkystės inspekcijos ir kokybės užtikrinimo centras (Nafiqacen) įvardijamas kaip Vietnamo kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus.
(2) Pertvarkius Vietnamo administraciją, kompetentinga institucija tapo Nacionaliniu žuvininkystės kokybės užtikrinimo ir veterinarijos direktoratu (Nafiqaved). Ši naujoji institucija yra pajėgi veiksmingai tikrinti, kaip taikomos galiojančios taisyklės.
(3) Nafiqaved pateikė oficialias garantijas, kad laikomasi Direktyvoje 91/493/EEB išdėstytų standartų dėl žuvininkystės ir akvakultūros produktų veterinarinės kontrolės ir jų monitoringo ir vykdomi higienos reikalavimai, kurie yra lygiaverčiai toje direktyvoje nustatytiems reikalavimams.
(4) Todėl Sprendimas 1999/813/EB turėtų būti atitinkamai keičiamas.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
priėmė šį sprendimą:
1 straipsnis
Sprendimas 1999/813/EB
1 straipsnis pakeičiamas taip:
"1 straipsnis
Nacionalinis žuvininkystės kokybės užtikrinimo ir veterinarijos direktoratas (Nafiqaved) - tai Vietnamo kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus."
2) 3 straipsnio antroji dalis pakeičiama taip:
"2. Sertifikatai turi būti pasirašyti Nafiqaved atstovo, kuris nurodo savo pavardę ir pareigas bei uždeda savo oficialų antspaudą, savo spalva besiskiriantį nuo kitų įrašų."
3) I priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 2004 m. gegužės 4 d.
3 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 17 d.